Unreal Engine

Unreal Enjin merupakan sebuah enjin permainan yang dibangunkan oleh Epic Games, pertama kali dipamerkan dalam permainan penembak orang pertama Unreal 1998. Walaupun dibangunkan terutamanya untuk penembak orang pertama, ianya telah berjaya digunakan dalam pelbagai bentuk genre lain, termasuklah selinap, pertarungan, MMORPG dan RPG lain. Dengan kod yang ditulis dalam C++, Unreal Engine memaparkan kemudahalihan tahap tinggi dan adalah satu alat yang digunakan oleh banyak pembangun permainan hari ini. 

Keluaran semasa adalah Unreal Engine 4, direka untuk Microsoft Windows, macOS, Linux, SteamOS, HTML5, iOS, Android, Nintendo Switch, PlayStation 4, Xbox One, Magic Leap One dan realiti maya (SteamVR/HTC Vive, Oculus Rift, PlayStation VR, Google Daydream, OSVR dan Samsung Gear VR).

 Sejarah 

 Unreal Engine 1 
Pembangunan Unreal Engine generasi pertama telah dijalankan oleh pengasas Epic Games, Tim Sweeney. Diinspirasikan oleh kerja pengaturcaraan perintis John Carmack pada Doom dan kemudian Quake, Sweeney memulakan pembangunan enjin pada tahun 1995 untuk produksi permainan yang kemudiannya dikenali sebagai Unreal, set penembak orang pertama dalam dunia Medieval dengan unsur-unsur makhluk asing. Selepas bertahun-tahun dalam pembangunan, ia bermula dengan keluran permainan pada tahun 1998, walaupun pemegang lesen seperti MicroProse dan Legend Entertainment telah memiliki teknologi tersebut lebih awal, dengan perjanjian perlesenan pertama mengambil tempat pada tahun 1996.

Kedua-dua rendering perisian dan perkakasan hadir di dalam perisian asas dan juga pengesanan pelanggaran, pencahayaan berwarna, dan versi penapisan tekstur yang ringkas. Enjin tersebut juga menyediakan 'level editor', UnrealEd (dahulunya Unreal World Editor,), yang mempunyai sokongan untuk operasi geometri pepejal konstruktif masa sebenar seawal tahun 1996, membolehkan pemeta untuk mengubah susun atur 'level' dengan cepat. Ciri-ciri lain diletakkan sepanjang pembangunan enjin termasuk pencahayaan langsung dan sumber cahaya masa sebenar, yang mana masing-masing diintegrasikan pada tahun 1995 dan 1997. Selain mempunyai sokongan untuk Microsoft Windows, Linux and Mac, Unreal Tournament juga membuka pelantar kepada PlayStation 2 dan, dengan bantuan  Secret Level, ke Dreamcast. Pada tahun 2000, Epic mengemaskinikan enjin dengan peningkatan baharu, termasuk model dan seni bina poligon tinggi, sistem animasi rangka dan sokongan rupabumi berskala besar.

 Rujukan 

Kategori:Enjin permainan
Kategori:Realiti maya